Džeimss Gandolfīni
Džeimss Džozefs Gandolfīni (James Joseph Gandolfini, Jr.; dzimis 1961. gada 18. septembrī, miris 2013. gada 19. jūnijā) bija itāļu izcelsmes amerikāņu aktieris. Pazīstams kā galvenās lomas Tonija Soprāno atveidotājs televīzijas seriālā "Soprano ģimene" (The Sopranos). Par šo lomu saņēmis trīs Primetime Emmy balvas, trīs Ekrāna aktieru ģildes balvas, vienu Zelta globusa balvu. Tāpat filmējies tādās filmās kā "Īstā mīlestība" (1993), "Mijkrēslis" (1995), "Ķeriet īso" (1995), 8MM (1999), "Meksikānis" (The Mexican, 2001), "Cilvēks, kura nebija" (2001), "Mīla un cigaretes" (Romance & Cigarettes, 2005), Where the Wild Things Are (2009; balss), "Vilciena 1 2 3 nolaupīšana" (2009), In the Loop (2009), "Slepenā operācija "30 pēc pusnakts"" (2012), Enough Said (2013), "Piliens" (2014). Gandolfīni nominēts Tony balvai par lomu Brodvejas uzvedumā God of Carnage. Gandolfīni nomira 51 gada vecumā 2013. gadā Romā no sirdstriekas.